Westminsterska katedrala
<s>Westminsterska katedrala (punim imenom Metropolitanska katedrala presvete krvi Isusa Krista) je katedralna crkva katoličke crkve Engleske i Walesa i sjedište Westminsterskog nadbiskupa u londonskom Westminsteru.</s>

<s>Historija 
Arhitekt John Francis Bentley koji je u viktorijansko doba 1890-ih projektirao katedralu, odustao je od tad vrlo popularne neogotike i odabrao neobizantski stil.</s><s>Tako da njegov polikromatski objekt građen od crveno bijele cigle više izgleda kao neki orijentalni hram nego tipična engleska crkva.</s>

<s>Kupola je sagrađena po uzoru na onu u Aja Sofiji, a 83 metara visoki zvonik podsjeća na Kampanil Bazilike sv. Marka.</s>

<s>Ta jednobrodna bazilika impresivnih dimenzija duga 104 m, široka 47,5 m i gotovo isto toliko visoka (35,6 m) ima sjedala za 1200 vjernika.</s><s>Enterijer je dekoriran sa 14 reljefa Križnog puta koje je isklesao skulptor Eric Gill 1918.</s>

<s>Kako je nedostajalo novaca za kompletno uređenje, Bentley je morao ostaviti kupolu i dobar dio gornjih ploha u goloj cigli, dok je donji dio presvučen mramorom.</s>

<s>Turisti rado posjećuju vrh zvonika (liftom) sa kojeg se pruža odličan pogled na Buckinghamsku palaču i zgrade Parlamenta, a vjernici zbog relikvije komadića drva koje navodno potječe sa Isusovog raspela.</s>

<s>Izvori</s>

<s>Vanjske veze</s>

<s>Welcome to Westminster Cathedral</s>

<s>Katedrale u Engleskoj
Građevine u Londonu
Neobizantska ili neovizantijska arhitektura</s>

